ឯលក្ខណៈច​ម្លែកមួយទៀតនោះគឺ ក្នុង​ដី​ប្រាសាទ​នេះតែម្តងគឺមានវត្ត២ មួយគេ​ហៅថា​វត្តនគរបាជ័យក្រៅនៅភាគអាគ្នេយ៍ប្រាសាទ និង​មួយទៀត​គឺ​វត្តនគរបាជ័យ​ក្នុងដែលនៅភាគ​ពាយ័ព្យប្រាសាទ។ ខ្ញុំមិនបានដឹងថា​វត្តទាំង​២​នេះ​មានសង្គ្រាជតែមួយ​ ឬពីរ​ផ្សេងគ្នានោះទេ តែដោយ​គ្រាន់តែឃើញខ្លោង​ទ្វារចូល​វត្តដែល​នៅ​ជាប់​និង​ផ្លូវជាតិលេខ៧ បានសរសេរ​ថា វត្តនគរបាជ័យ ដោយ​មិន​មានបញ្ជាក់ថា​ក្នុង​ឬ​ក្រៅ​ទេ។ នៅ​ទល់បញ្ឆិតនិង​ខ្លោង​ទ្វារនោះ​ដែរ​ដោយ​គ្រាន់​តែ​ឆ្លង​ថ្នល់​ជាតិ​ លោកអ្នក​និង​អាចឃើញ​ស្រះទឹក​មួយ​ដ៏ធំ​ពី​បុរាណដែល​ឥឡូវ​រីង ហៅថាទន្លេអុំ។ ស្រះ​នេះរីង​ជា​យូ​រ​មក​ហើយ​ដោយ​​កាលពី​ជំនាន់សង្គម​រាស្រ្តនិយ​មគេ​បាន​ យកវា​ធ្វើ​ជា​ទីលាន​ប្រណាំង​សេះ លុះក្រោយ​មក​​​ប្រជាជន​នៅទី​នោះ​​បាន​យក​ដីទៅ​ស្រះនេះធ្វើស្រែ ប៉ុន្តែមាន​ម្តងម្កាលដែល​មានភ្លៀងធំ​គេ​ក៏​ឃើញ​មាន​ទឹក​ដក់យ៉ាង​ច្រើនដែរ។